ddrg/super_eurlex huggingface dataset:
DA Den Europæiske Unions Tidende C 24/7

Godkendt statsstøtte inden for rammerne af bestemmelserne i artikel 87 og 88 i EF-traktaten

(Tilfælde, mod hvilke Kommissionen ikke gør indsigelse)

(2005/C 24/06)

(EØS-relevant tekst)

Dato for vedtagelse af beslutningen:

Medlemsstat: Italien (Friuli-Venezia-Giulia)

Sag nr.: N 335/2003

Støtteordning: Støtte til oprettelse af godstransportselskaber

Formål: At tilskynde til at flytte godstrafikken fra veje til jernbaner ved at yde støtte til logistikvirksomheder, der organiserer godstrafik til eller fra jernbanestationer eller intermodalcentre i regionen Friuli-Venezia-Giulia

Retsgrundlag:

»interventi per l'istituzione di servizi di autostrada viaggiante su rotaia«

Rammebeløb: For 2003 er der afsat en bevilling på 1,6 mio. EUR, der vil blive overført til 2004. En ny bevilling på 2 mio. EUR er planlagt for 2005

Varighed: 3 år

Teksten til beslutningen på det autentiske sprog, renset for fortrolige oplysninger, findes på netstedet:

http://europa.eu.int/comm/sg/sgb/state_aids
DA Den Europæiske Unions Tidende C 20/2

MEDDELELSE TIL IMPORTØRERNE

Indførsel fra Israel til Fællesskabet

(2005/C 20/02)

I en tidligere meddelelse til importørerne, der blev offentliggjort den 23. november 2001 i De Europæiske Fællesskabers Tidende C 328 (side 6), blev de erhvervsdrivende, der forelægger dokumentation for vareoprindelse med henblik på at opnå præferencebehandling af varer med oprindelse i israelske bosættelser på Vestbredden, i Gazastriben, Østjerusalem og Golanhøjderne, informeret om, at angivelse af varer til fri omsætning kunne give anledning til toldskyld.

Ifølge Fællesskabet er varer fra områder, der siden 1967 har været under israelsk administration, ikke berettiget til præferencetoldbehandling i henhold til associeringsaftalen mellem EU og Israel (1).

Det meddeles de erhvervsdrivende, at Israel har meddelt, at alle EUR.1-certifikater og fakturaerklæringer udfærdiget i Israel fra den 1. februar 2005 vil være forsynet med navnet på byen, landsbyen eller industriområdet, hvor bearbejdningen, der giver varen oprindelsesstatus, har fundet sted. Denne angivelse vil gøre det muligt at reducere antallet af sager, hvor der er begrundet tvivl om oprindelsen af varer indført fra Israel, væsentligt.

Det meddeles de erhvervsdrivende, der forelægger præferenceoprindelsesbeviser i henhold til associeringsaftalen mellem EU og Israel, at præferencebehandling vil blive afvist for varer, hvor oprindelsesbeviset angiver, at bearbejdningen, der giver varen oprindelsesstatus, har fundet sted i en by, landsby eller et industriområde, der har været under israelsk administration siden 1967.

Denne meddelelse træder i stedet for meddelelsen fra november 2001 fra den 1. februar 2005.

(1) EFT L 147 af 21.6.2000, s. 3
DA Den Europæiske Unions Tidende C 22/17

Meddelelse — Notifikation af benævnelser for specialtandlæger

(2005/C 22/06)

(EØS-relevant tekst)

Rådets direktiv 78/686/EØF af 25. juli 1978 om gensidig anerkendelse af eksamensbeviser, certifikater og andre kvalifikationsbeviser for tandlæger og om foranstaltninger, der skal lette den faktiske udøvelse af retten til etablering og fri udveksling af tjenesteydelser, senest ændret ved direktiv 2001/19/EF, særlig artikel 23a, bestemmer, at medlemsstaterne skal meddele Kommissionen de love og administrative bestemmelser, de vedtager med hensyn til udstedelse af eksamensbeviser, certifikater og andre kvalifikationsbeviser inden for dette direktivs område. Kommissionen skal offentliggøre en passende meddelelse herom i Den Europæiske Unions Tidende og angive de benævnelser, medlemsstaterne vedtager for eksamensbeviserne, certifikaterne og de andre uddannelsesbeviser og i påkommende tilfælde for den tilsvarende erhvervsmæssige titel.

Kongeriget Belgien har meddelt en benævnelse, der skal ændres for denne medlemsstat i fortegnelsen over uddannelseskurser for specialtandlæger.

Bilag B til direktiv 78/686/EØF, ændret ved direktiv 2001/19/EF, ændres således:
—

i Det Forenede Kongerige a) i England og Wales »High Court of Justice – Principal Registry of the Family Division« b) i Skotland »Court of Session, Outer House« c) i Nordirland »High Court of Justice«.
DA Den Europæiske Unions Tidende C 40/8

Meddelelse om gældende antisubsidie- og antidumpingforanstaltninger vedrørende importen til Fællesskabet af polyethylenterephthalatfolie (PET-folie) med oprindelse i Indien: ændring af navnet på et firma, der er genstand for individuelle udlignings- og antidumpingtoldsatser

(2005/C 40/05)

Importen af polyethylenterephthalatfolie (PET-folie) med oprindelse i Indien er genstand for en endelig udligningstold indført ved Rådets forordning (EF) nr. 2597/1999 (1) og en endelig antidumpingtold indført ved Rådets forordning (EF) nr. 1676/2001 (2).

Eksporten til Fællesskabet af PET-folie fra det indiske selskab MTZ Polyesters Limited er pålagt en individuel udligningstold på 8,7 % og en individuel antidumpingtold på 49,0 %. Kommissionen godtog ved afgørelse 2001/645/EF (3) et tilsagn vedrørende de importerede varer, der er genstand for antidumpingtold. Selskabet har meddelt Kommissionen, at det har skiftet navn til MTZ Polyfilms Limited. Selskabet har fremført, at navneændringen ikke påvirker dets ret til at være omfattet af de individuelle udlignings- og antidumpingtoldsatser eller retten til at drage fordel af det tilsagn, som firmaet afgav under sit tidligere navn MTZ Polyesters Limited.

Kommissionen har undersøgt de afgivne oplysninger og har konkluderet, at navneændringen på ingen måde påvirker konklusionerne i Rådets forordning (EF) nr. 2597/1999, Rådets forordning (EF) nr. 1676/2001 og Kommissionens afgørelse 2001/645/EF. Henvisningerne til MTZ Polyesters Limited i artikel 1 i Rådets forordning (EF) nr. 2597/1999, i artikel 1 og 2 i Rådets forordning (EF) nr. 1676/2001 og i artikel 1 i Kommissionens afgørelse 2001/645/EF skal derfor betragtes som henvisninger til MTZ Polyfilms Limited.

Taric-tillægskode A031, der tidligere var tildelt MTZ Polyesters Limited, anvendes på MTZ Polyfilms Limited.

(1) EFT L 316 af 10.12.1999, s. 1.

(2) EFT L 227 af 23.8.2001, s. 1.

(3) EFT L 227 af 23.8.2001, s. 56.
1.

Irland har besluttet at ændre forpligtelsen til offentlig tjeneste, som er offentliggjort i De Europæiske Fællesskabers Tidende nr. C 66/07 af 15. marts 2002 i henhold til artikel 4, stk. 1, litra a), i Rådets forordning (EØF) 2408/92 af 23. juli 1992 om EF-luftfartsselskabers adgang til luftruter inden for Fællesskabet, for så vidt angår ruten Sligo-Dublin med virkning fra den 22. juli 2005.
1.

Irland har besluttet at ændre forpligtelsen til offentlig tjeneste, som er offentliggjort i De Europæiske Fællesskabers Tidende C 66/05 af 15. marts 2002 i henhold til artikel 4, stk. 1, litra a), i Rådets forordning (EØF) 2408/92 af 23. juli 1992 om EF-luftfartsselskabers adgang til luftruter inden for Fællesskabet, for så vidt angår ruten Galway-Dublin med virkning fra den 22. juli 2005.
1.

Irland har besluttet at ændre forpligtelsen til offentlig tjeneste, som er offentliggjort i De Europæiske Fællesskabers Tidende C 66/04 af 15. marts 2002 i henhold til artikel 4, stk. 1, litra a), i Rådets forordning (EØF) 2408/92 af 23. juli 1992 om EF-luftfartsselskabers adgang til luftruter inden for Fællesskabet, for så vidt angår ruten Kerry-Dublin med virkning fra den 22. juli 2005.
1.

Irland har besluttet at ændre forpligtelsen til offentlig tjeneste, som er offentliggjort i De Europæiske Fællesskabers Tidende nr. C 265/07 af 15. september 2000 (som ændret ved berigtigelsen offentliggjort i EFT C 276 af 28. september 2000) i henhold til artikel 4, stk. 1, litra a), i Rådets forordning (EØF) 2408/92 af 23. juli 1992 om EF-luftfartsselskabers adgang til luftruter inden for Fællesskabet, for så vidt angår ruten Derry-Dublin med virkning fra den 22. juli 2005.
1.

Irland har besluttet at ændre forpligtelsen til offentlig tjeneste, som er offentliggjort i De Europæiske Fællesskabers Tidende C 66/06 af 15. marts 2002 i henhold til artikel 4, stk. 1, litra a), i Rådets forordning (EØF) 2408/92 af 23. juli 1992 om EF-luftfartsselskabers adgang til luftruter inden for Fællesskabet, for så vidt angår ruten Knock-Dublin med virkning fra den 22. juli 2005.
1.

Irland har besluttet at ændre forpligtelsen til offentlig tjeneste, som er offentliggjort i De Europæiske Fællesskabers Tidende C 66/03 af 15. marts 2002 i henhold til artikel 4, stk. 1, litra a), i Rådets forordning (EØF) 2408/92 af 23. juli 1992 om EF-luftfartsselskabers adgang til luftruter inden for Fællesskabet, for så vidt angår ruten Donegal-Dublin med virkning fra den 22. juli 2005.
d)

I tilfælde af utilsigtede udslip af radioaktivt affald efter en ulykke af den type og størrelsesorden, som beskrives i de almindelige oplysninger, vil de doser, befolkningen i andre medlemsstater kan blive udsat for, ikke være af sundhedsmæssig betydning. Det er blevet bemærket i tidligere udtalelser, at en bilateral aftale mellem Det Forenede Kongerige og Irland om katastrofeberedskab endnu ikke er blevet indgået. En erklæring om, at arbejdet med en bilateral aftale mellem de to medlemsstater om hurtig varsling nærmer sig sin afslutning, tages til efterretning. Det anbefales, at dette arbejde videreføres og hurtigt bringes til en vellykket afslutning.
DA Den Europæiske Unions Tidende C 32/1

Liste over kreditinstitutter, jf. artikel 11 i direktiv 2000/12/EF

(2005/C 032/01)

I henhold til artikel 11 i Europa-Parlamentets og Rådets direktiv af 20. marts 2000 om adgang til at optage og udøve virksomhed som kreditinstitut (1) skal Kommissionen opstille og offentliggøre en fortegnelse over alle de kreditinstitutter, som er tilladt i medlemsstaterne.

Denne forpligtelse efterkommer Kommissionen herved for toogtyvende gang; den i bilaget til denne meddelelse offentliggjorte liste er baseret på nyeste information til rådighed.

Fortegnelsen indeholder i princippet alle de kreditinstitutter, som falder ind under direktiv 2000/12/EF. De institutter, som er udelukket fra direktivets anvendelsesområde i henhold til artikel 2, stk. 3, er ikke medtaget. Heller ikke de institutter, som ganske vist er underkastet direktivet, men har fået dispensation fra en række bestemmelser i medfør af direktivets artikel 2, stk. 5. Der er i denne artikel fastsat en sådan særordning for kreditinstitutter, som udgør en del af et helt net af institutter, der er samlet under et centralorgan, som direktivet fuldt ud finder anvendelse på. Kreditinstitutter under likvidation opføres heller ikke.

Den foreliggende fortegnelse har Kommissionen sammensat på grundlag af oplysninger fra medlemsstaterne. I modsætning til bankregistrene i nogle medlemsstater stifter denne fortegnelse ikke ret. Hvis et ikke-autoriseret institut fejlagtigt er optaget på listen, ændrer dette ikke dets retlige status; skulle et institut ved en fejltagelse ikke være optaget, berører dette ikke instituttets retlige status. Kommissionen kan i den forbindelse udelukkende stå inde for en korrekt gengivelse af de af medlemsstaterne fremsendte oplysninger om de enkelte kreditinstitutter; ansvaret for de forskellige dele af fortegnelsen, altså navnlig for at firmaog stedbetegnelser er rigtigt stavet, samt at institutterne er rigtigt henført til de enkelte bankgrupper, påhviler de pågældende medlemsstater, som i øvrigt har holdt sig til den fuldstændige ordlyd af registreringerne eller til de betegnelser, som er anmeldt til de pågældende myndigheder.

Med hensyn til de registreringer i spalten »organisationsform«, som ifølge sagens natur for det meste ikke kan oversættes, skal det bemærkes, at terminologiske overensstemmelser ikke bør føre til, at der drages den konklusion, at organisationsformerne er sammenfaldende.

(1) EFT L 126 af 26.5.2000, s. 1.

FORKORTELSER I TABELLERNE I kolonnen »Minimumskapital« har værdierne følgende betydning: Værdi Betydning Y Startkapital højere end 5 mio. EUR N Startkapital mellem 1 og 5 mio. EUR 0 Ingen startkapital

I kolonnen »Indskudsgaranti« har værdierne følgende betydning: Værdi Betydning Y Normal indskudsgarantiordning efter direktiv 94/19/EF (artikel 3, stk. 1, første afsnit) N Tilsvarende indskudsgarantiordning efter direktiv 94/19/EF (artikel 3, stk. 1, andet afsnit) 0 Ingen indskudsgarantiordning
DA Den Europæiske Unions Tidende C 34/9

Meddelelse fra den franske regering vedrørende Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter (1)

Meddelelse om ansøgning om eksklusiv tilladelse til efterforskning efter flydende eller gasformige kulbrinter, benævnt »Attila«-tilladelsen

(2005/C 34/04)

(EØS-relevant tekst)

Ved ansøgning af 30. juni 2004 har selskabet Galli Coz S.A., hvis hovedsæde er beliggende i 190 rue de Fontenay, Vincennes, 94300 (Frankrig), og selskabet Tethys Oil AB, hvis hovedsæde er beliggende i Arsenalsgatan 4, Stockholm, 11147 (Sverige), anmodet om eksklusiv tilladelse til i en periode på fem år at efterforske flydende eller gasformige kulbrinter, benævnt »Attila-tilladelsen«, i et område på ca. 2 053 km2, der udgør en del af Meuse-departmentet.

Området, som omfattes af denne tilladelse, ligger inden for et udsnit af meridianer og breddeparalleller, der mødes i de toppunkter, som defineres i nedenstående tabel ved deres geografiske koordinater, idet nulmeridianen går gennem Paris:

TOPPUNKT LÆNGDE BREDDE A 3,70 grader Ø 54,40 grader N B 3,00 grader Ø 54,40 grader N C 3,00 grader Ø 54,30 grader N D 2,90 grader Ø 54,30 grader N E 2,90 grader Ø 54,20 grader N F 3,00 grader Ø 54,20 grader N G 3,00 grader Ø 54,10 grader N H 3,10 grader Ø 54,10 grader N I 3,10 grader Ø 54,00 grader N J 3,40 grader Ø 54,00 grader N K 3,40 grader Ø 53,90 grader N L 3,70 grader Ø 53,90 grader N

Interesserede virksomheder kan indsende en ansøgning i konkurrence hermed inden for en tidsfrist på 90 dage regnet fra offentliggørelsen af denne meddelelse efter den fremgangsmåde, der er angivet i »Meddelelse om opnåelse af udvindingsrettigheder for kulbrinter i Frankrig«, der er offentliggjort i De Europæiske Fællesskabers Tidende C 374 af 30. december 1994, s. 11, og fastsat ved dekret 95-427 af 19. april 1995 om udvindingsrettigheder (Det Franske Statstidende (Journal officiel de la République française) af 22. april 1995).

Yderligere oplysninger kan fås ved henvendelse til: Ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière), 61 Boulevard Vincent Auriol, Télédoc 133, 75703 Paris Cedex 13, Frankrig (tlf. (33) 144 97 02 30, fax (33) 144 97 05 70).

(1) EFT L 164 af 30.6.1994, s. 3.
DA Den Europæiske Unions Tidende C 30/5

KOMMISSIONENS UDTALELSE

af 29. december 2004

om en ændret plan for bortskaffelse af radioaktivt affald fra kernekraftværket i Nogent-sur-Seine i Frankrig, i henhold til artikel 37 i Euratom-traktaten

(2005/C 30/04)

(Kun den franske udgave er autentisk)

Den 7. juni 2004 modtog Kommissionen i overensstemmelse med Euratom-traktatens artikel 37 fra Frankrigs regering almindelige oplysninger om en ændret plan for bortskaffelse af radioaktivt affald fra kernekraftværket i Nogent-sur-Seine.

På grundlag af disse oplysninger og en række supplerende oplysninger, som Kommissionen udbad sig den 19. juli 2004, og som Frankrigs faste repræsentation forelagde den 21. september 2004, samt efter høring af ekspertgruppen udtaler Kommissionen følgende:

a) Afstanden mellem anlægget og det nærmeste punkt i en anden medlemsstat (i dette tilfælde Belgien og Luxembourg) er ca. 200 km.

b) Den planlagte ændring vil medføre generelt lavere grænser for udledning af gasser og væsker, dog ventes udledningen af tritium i væskeform at stige.

c) Under normale driftsforhold vil de planlagte ændringer ikke føre til eksponering af befolkningen i en anden medlemsstat i sundhedsmæssigt betydeligt omfang.

d) Skulle der utilsigtet blive udledt radioaktivt spildevand som følge af et uheld af den type og størrelse, der er beskrevet i de oprindelige almindelige oplysninger, vil den planlagte ændring af brændselshåndteringssystemet ikke medføre nogen virkninger af sundhedsmæssig betydning for befolkningen i en anden medlemsstat.

Kommissionen konkluderer, at iværksættelsen af den ændrede plan for bortskaffelse af radioaktivt affald fra kernekraftværket i Nogent-sur-Seine i Frankrig, ikke — hverken under normal drift eller i tilfælde af en ulykke af den art og det omfang, der er beskrevet i de almindelige oplysninger — kan antages at ville forårsage nogen sundhedsskadelig radioaktiv kontaminering af betydning af en anden medlemsstats vande, jord eller luftrum.
5.

Får Kommissionen behov for at kontakte de tyske myndigheder, vil det ske uden at nævne klagernes identitet for at beskytte deres rettigheder. Klagerne kan dog give Kommissionen tilladelse til at oplyse deres identitet i forbindelse med kontakt til de tyske myndigheder.
DA Den Europæiske Unions Tidende C 49/6

Opfordring til indsendelse af ansøgning om tilladelse til kulbrinteproduktion i blok Q13 på den nederlandske kontinentalsokkel

(2005/C 49/03)

(EØS-relevant tekst)

Kongeriget Nederlandenes økonomiministerium meddeler, at det har modtaget en ansøgning om tilladelse til kulbrinteproduktion i blok Q13 på kortet i bilag 3 til forordningen om minedrift (Staatscourant 2002, nr. 245).

Under henvisning til artikel 3, stk. 2, i Europa-Parlamentets og Rådets direktiv 94/22/EF af 30. maj 1994 om betingelser for tildeling og udnyttelse af tilladelser til prospektering, efterforskning og produktion af kulbrinter samt under henvisning til offentliggørelsesbestemmelserne, som de fremgår af artikel 15 i loven om minedrift (Mijnbouwwet) (Staatsblad 2002, 542) opfordrer økonomiministeriet herved til indsendelse af ansøgninger om tilladelse til kulbrinteefterforskning i blok Q13 på den nederlandske kontinentalsokkel.

Ansøgningerne, som kan indsendes de følgende 13 uger efter denne opfordrings offentliggørelse i Den Europæiske Unions Tidende, sendes til økonomiministeriet, Prinses Beatrixlaan 5, Haag, med påtegningen att.: Direktøren for energiproduktion personligt (»persoonlijk in handen«). Ansøgninger, som indsendes efter fristens udløb, tages ikke i betragtning.

Afgørelse om ansøgningerne træffes senest ni månederne efter fristens udløb.

Nærmere oplysninger fås på telefonnr. ((31) 703 79 66 94).
DA Den Europæiske Unions Tidende C 48/2

Referencesatser og tilbagebetalingsrentesatser på statsstøtteområdet

(2005/C 48/02)

1. Referencesatser

Kommissionen vedtager følgende referencesatser for de nye medlemsstater:

Med virkning fra: CY CZ EE HU LV LT MT PL SK SI 1.1.2005 6,33 4,86 5,50 8,59 6,64 6,49 7,00 7,62 7,55 5,10 1.5.2004 6,33 5,00 5,50 8,59 6,64 6,49 7,00 9,56 7,55 5,10

Disse satser er fastsat på grundlag af den metode for fastsættelse og ajourføring af referencesatsen og kalkulationsrenten, der er offentliggjort i De Europæiske Fællesskabers Tidende C 273 af 9.9.1997, s. 3. Der blev foretaget tekniske tilpasninger til denne metode ved Kommissionens meddelelse, der er offentliggjort i De Europæiske Fællesskabers Tidende C 241 af 26.8.1999, s. 9. Det er første gang, at metoden anvendes for Polens og Den Tjekkiske Republiks vedkommende.

Metoden anvendes ikke på Estland, Cypern, Letland, Litauen, Ungarn, Malta, Slovakiet og Slovenien, fordi der ikke findes interbank swapsatser i deres valutaer. For disse medlemsstater gælder fortsat den referencesats/kalkulationsrente, som de gav meddelelse om i forbindelse med deres tiltrædelse.

2. tilbagebetalingsrentesatser

I henhold til artikel 9 i forordning 794/2004 vedtager Kommissionen følgende rentesatser for tilbagebetaling af støtte i følgende nye medlemsstater:

Med virkning fra: CZ PL 1.5.2004 4,86 7,62

3. Offentliggørelse

Disse tal vil blive offentliggjort i Den Europæiske Unions Tidende og på Kommissionens websted for Konkurrence.
2.

Forpligtelsen til offentlig tjeneste ændres på følgende måde: — Priser (ændring af C 281/05 afsnit 2.4, litra a)) 1. Der tilbydes en maksimal pris på 46,66 EUR for en standard returbillet til hver af øerne. 2. Der tilbydes en maksimal pris for lokalt bosiddende (øboere) på 35,99 EUR for en returbillet til hver af øerne. 3. Der tilbydes en maksimal pris for studerende under 26 år på 38,66 EUR for en returbillet til hver af øerne. 4. Der tilbydes en maksimal pris for børn under 18 år på 26,66 EUR for en returbillet til hver af øerne. 5. Der tilbydes en maksimal pris for lokalt bosiddende studerende og børn (jf. ovennævnte aldersbegrænsninger) (øboere) på 24,00 EUR for en returbillet til hver af øerne.
36.

Konkurrenceforbud mellem moderselskaberne og et joint venture vil kunne anses for at være direkte knyttet til og nødvendige for gennemførelsen af fusionen, når sådanne forbud er rettet mod de produkter, tjenesteydelser og områder, som stiftelsesaftalen eller joint venture-vedtægterne omfatter. Formålet med konkurrenceklausuler kan f.eks. være at sikre redelighed under forhandlingerne, at sikre, at joint venture-selskabet vil kunne udnytte sine aktiver fuldt ud eller bliver i stand til at assimilere den knowhow og goodwill, moderselskaberne overfører, eller at beskytte moderselskabernes interesser i joint venture-selskabet mod, at et af moderselskaberne udnytter sin privilegerede adgang til knowhow og goodwill overført til eller udviklet af joint venture-selskabet. Sådanne konkurrenceforbud mellem moderselskaberne og deres joint venture kan betragtes som direkte knyttet til og nødvendige for fusionens gennemførelse i det tidsrum, hvor joint venture-selskabet består (35).
5.

Kommissionen vil anvende den forenklede procedure ved behandlingen af følgende kategorier af fusioner: a) hvor to eller flere virksomheder erhverver fælles kontrol med et joint venture, som ikke, eller kun i ubetydeligt omfang, driver eller forventes at ville drive virksomhed inden for Det Europæiske Økonomiske Samarbejdsområde (EØS-området). Det er tilfældet, når: i) joint venture-selskabets omsætning (5) og/eller omsætningen ved de overførte aktiviteter (6) er mindre end 100 mio. EUR inden for EØS-området, og ii) de aktiver (7), der overføres til joint venture-selskabet, har en samlet værdi på under 100 mio. EUR inden for EØS-området (8) b) hvor to eller flere virksomheder fusionerer, eller en eller flere virksomheder erhverver ene- eller fælleskontrol med en anden virksomhed, forudsat at ingen af fusionsparterne er aktive på det samme produktmarked og det samme geografiske marked eller på et produktmarked i et forudgående eller efterfølgende led i forhold til et produktmarked, hvorpå en anden fusionspart opererer (9) c) hvor to eller flere virksomheder fusionerer, eller en eller flere virksomheder erhverver ene- eller fælleskontrol med en anden virksomhed, og: i) to eller flere af fusionsparterne opererer på det samme produktmarked og geografiske marked (horisontale forbindelser), forudsat at de tilsammen har en markedsandel på under 15 %, eller ii) en eller flere af fusionsparterne er aktive på et produktmarked i et forudgående eller efterfølgende led i forhold til et produktmarked, hvorpå en anden fusionspart opererer (vertikale forbindelser) (10), forudsat at de hverken hver for sig eller tilsammen har en markedsandel på nogen af niveauerne, der når op på 25 % (11) d) hvor en part overtager enekontrollen med en virksomhed, som den i forvejen kontrollerer sammen med en eller flere andre virksomheder.